- Noxud və yulaf – 120-150+50-60
- Xardal – 18-20
- Qarabaşaq - 120
- Acıpaxla (ağ, sarı, göy, ensizyarpaq) – 180-220
- Sarı acıpaxla və yulaf – 150-180+50-60
- Payızlıq çovdar – 120-140
- Faseliya – 14-16

Xırda toxumlar 2-3 sm, iri toxumlar isə 4-6 sm dərinliyə səpilir.

Torpağın əsas becərilməsi üsullarından biri də payız şumudur. Payız şumu yarpaq tökülməzdən 20-25 gün qabaq aparılır. Uca boylu calaqaltılar üzərində calanmış tumlu meyvə bağlarında 18-20 sm, zəif boylu calaqaltılara olan tumlu meyvə bağlarında isə 16-18 sm dərinlikdə şum aparılır.

Şumun yarpaq tökülməzdən qabaq aparılmasında məqsəd, mexaniki təsirdən zədələnmiş köklərin, şaxtalar düşənə qədər bərpa olunmasına şərait yaratmaqdır.

Şum müxtəlif markalı bağ kotanları ilə aparılır (Şəkil 5.32).

Şəkil 5.32. Cərgəarası torpağın şumlanması

Yaz-yay dövründə torpağın becərilməsi mala və kultivatorlarla aparılır (Şəkil 5.33).

Şəkil 5.33. Cərgəarası torpağın kultivatorla becərilməsi