Kalium. İlk növbədə alma və armud meyvələrinin ölüçülərinin, rənginin və dad keyfiyyətinin standarta uyğun olmasını təmin edir. Torpaqda turşuluq artdıqda kalium gübrəsi tam istifadə olunmur. Ona görə də turş torpaqlarda əhəngləmə aparmaqla pH nizamlanır. Məhsuldar bağda illik norma 1 t/ha-dır.

Aşağıdakı cədvəllərdədə torpaq tipindən asılı olaraq ikiillik bağlarda kaliumla gübrələmə norması verilmişdir (Cədvəl 5.10 və Cədvəl 9.11).

Sort | Gübrənin verilmə vaxtı və norması
Çiçəkləmədən əvvəl | Çiçəkləmədən sonra
Bütün armud sortları | 200 | 200
Ekstra və Qala alma sortları | 150 | 150
Qolden Delişes, Pinova Qloster alma sortları | 100 | 100
Conzaqold, Boskole, Liqol, Çempion, Aydared | 75 | 75

Cədvəl 5.10. Lyoss (açıq sarı) və gillicəli torpaqlarda (I və II sinif) t.e. maddə hesabı ilə kalium
gübrələrinin verilmə norması, kq/ha

Sort | Gübrənin verilmə vaxtı və norması
Çiçəkləmədən əvvəl | Çiçəkləmədən sonra
Bütün armud sortları | 250 | 250
Ekstra və Qala alma sortları | 200 | 200
Qolden Delişes, Pinova Qloster alma sortları | 150 | 150
Conzaqold, Boskole, Liqol, Çempion, Aydared | 100 | 100

Cədvəl 9.11. Orta dərəcədə (III və IV sinif) münbitliyə malik torpaqlarda t.e. maddə hesabı ilə
kalium gübrələrinin verilmə norması, kq/ha

Kalium gübrələri torpaq səthinə səpilərək verilir.

Hollandiya bağlarında əsasən aşağıdakı kalium gübrələrindən istifadə edilir:

- Kalium duzu (zəif qələvi mühitdə kalium xlorid) - tərkibində kaliumun miqdarı müxtəlif (40, 60 və 80%) olmaqla kalium və xlor birləşməsindən ibarətdir;
- Kalium sulfat (zəif turş reaksiyalı) - tərkibində kaliumun miqdarə 50%;
- Kalium-maqnezium sulfat (kalimaqnezium, neytral reaksiyalı) - tərkibində kaliumun miqdarı 30% və maqneziumun miqdarı 10%;
- Kalium nitrat (güclü qələvi reaksiyalı) - tərkibində 13% nitrat formasında azot və 46% kalium var. Əsasən yazda və yaxud payızın əvvəlində verilir.

Əgər bağda sistemləşdirilmiş şəkil köklərdə budama aparılıbsa onda gübrə norması 40 % azaldılaraq gövdəətrafı zolağa verilir.

Kalium və maqnezium arasında olan rəqabəti aradan qaldırmaq məqsədilə kaliumla bərabər maqnezium gübrəsinin də norması qaldırılır.

Yaz yağışları zamanı kalium gübrəsi itkiyə getdiyindən (bu gübrə asanlıqla yuyulur) illik norma bir neçə yerə bölünərək vegetasiya ərzində verilir. Məsələn, kalium gübrəsi iki dəfə verilə bilər. Kalium xlorid şəkilində gübrənin ½ hissəsi mart ayının əvvəlində verilir.