Bi-Baum. Son illərdə intensiv tipli meyvə bağlarında həm alma, həm də armud sortları üçün geniş istifadə olunan çətir formasıdır. Çətirin əsas üstünlükləri aşağıdakılardır:

- Yastı çətir forması olmaqla karlik-şpaler tipli bağlarda geniş istifadə olunur;
- Çətir daxilində əlverişli işıqlanma şəraiti mövcud olur;
- İstismar xərcləri aşağı olur;
- Meyvələr yüksək keyfiyyətə malik olur;
- Yüksək məhsul əldə olunur;
- Məhsul yığımı asan olur;
- Ağacların budanılması prosesi mexanikləşdirilə bilir.

Bu çətir formasında ağaclarda iki şah budaq olur. Çətir formasının yaradılma Şəkil5.18-də göstərilir.

Şəkil 5.18. “Bi-Baum” çətir formasının sxemi

Bu çətir formasında ağacların hündürlüyü maksimum 2,4 m olur. Bir bitki daxilində 2 şah budaq və qonşu şah budaqlar arasında məsafə 60 sm təşkil edir. Yaradılma prinsipi sadədir. Bitkiarası məsafə calaqaltı-sort kombinasiyalarından asılı olaraq 1,0...1,2 m verilir və şpaler 3...4 mərtəbəli olur (Şəkil 5.19).