May-iyunun əvvəli | Tırtıllar yarpaqların arasında puplaşır | Zədələnmiş yaşıl yarpaqlar boru şəkilini alır, budaq ayrıclarında və meyvələrdə tordan ibarət sığınacaqlar olur |
İyun-iyulun ortaları | Puplar yarpaqların arasında və ağacın qabığında yerləşir | Budaqlarda gümüşü və ağ rəngli tor və puplar müşahidə olunur |
İyulun sonu-avqustun ortaları | - | Kəpənəklər uçmağa başlayır |
Aqvqust-sentyabrın ortaları | Kəpənəklər yarpaqların hər iki tərəfinə kütləvi şəkildə yumurta qoyur | Yarpaqların səthində yarpaqbükən tərəfindən ifraz olunmuş örtüklə örtülmüş bir az tünd hissələr müşahidə olunur |
Sentyabrın sonundan oktyabrın əvvəlinə qədər | Yumurtalardan tırtıllar çıxır və qışlama üçün hazırlaşır | Zədələnmiş və bükülmüş yarpaqlarda və meyvələrdə torlar olur |
Oktyabr-mart | Tırtıllar qışlayır | - | -

Cədvəl 6.2. Alma yarpaqbükəninin illik inkişaf mərhələləri

Mübarizə tədbirləri. Bütün vegetasiya müddətində yarpaqbükənlə fəal mübarizə aparılmalıdır. Yarpaqbükənə qarşı mexaniki, xalq və kimyəvi mübarizə üsullarından istifadə olunur.

Mexaniki və xalq mübarizə üsulları. Yarpaqbükənə qarşı aşağıdak xalq mübarizə üsulları mövcuddur:

- Yumurtaların əllə yığılması və məhv edilməsi, hətta bəzi hallarda yumurtalar yerləşən hissələrin kəsilib atılması;
- Zədələnmiş və bükülmüş yarpaqların tırtıllarla birgə məhv edilməsi. Bu zaman əlcəklərdən istifadə olunmalı və yığılmış kütlə bağdan kənarda yandırılmalıdır;
- Feromon tələlərdən istifadə edilməsi: gecə vaxtı içərisinə qıcqırmış kvas, patka (tam şəkərlətməmiş nişastadan ibarət qəliz maddə) və kompot tökülmüş tələlər ağaclara bərkidilir. Gecə uçuşu zamanı kəpənəkləri ətir cəlb edir və onlar həmin məhlulun içərisinə düşür.
- Çiçəkləmədən sonra ağaclara yovşan, tütün, yaxud da kartofun gövdəsindən, yarpağından və pomidordan hazırlanmış bitki məhlulu ilə çiləmə aparılır;
- Sahəyə zərərvericinin tırtılları ilə qidalanan quşlar cəlb edilir.